Hvis du er et barn/ung - Forældreansvar :A non-numeric value encountered in /var/www/integrationsinfo.dk/foraeldreansvar.dk/wp-content/themes/salient/css/fonts.php on line 1184
Hvis du er et barn, og du er over 10 år gammel, så har du mulighed for at kontakte Statsforvaltningen,
hvis du ønsker mere eller mindre samvær
hvis du ønsker at bo hos din anden forælder
hvis du ønsker at dine forældre skal indkaldes til et møde.
Dette kaldes barnets initiativret.
Du kan ringe til statsforvaltningen, børnenes skilsmissetelefon på tlf.nr. 20 600 550
Hvis du er 7 år eller derover, kan du risikere at skulle til børnesamtale i Statsforvaltningen vedrørende samvær, eller i retten hvis dine forældre er uenige om, hvor du skal bo eller hvem der skal bestemme over dig (forældremyndighed).
Du kan læse mere om børnesamtaler her
Du har mulighed for at få en voksen med fra Børns Vilkår til børnesamtalen i Statsforvaltningen. Dette kaldes en bisidder, og denne voksen kan hjælpe dig med at forklare dig, hvad der foregår, hjælpe dig med at huske at sige, det du føler og mener er vigtigt.
Du kan læse mere om, hvad en bisidder er, og hvordan du får en her
Børns Vilkår Børnetelefonen
Du kender sikkert til Børnetelefonen allerede, fra plakater i skolen eller måske du selv har snakket eller SMS´et med dem. Jeg kan varmt anbefale, at du ringer til Børnetelefonen, hvis du har brug for at snakke med en voksen om dine problemer, eller du har brug for et godt råd i forbindelse med dine forældres skilsmisse eller dine forældres konflikter.
Hvis du ønsker gode råd om skilsmisse, samvær, hvor du skal bo osv. kan du læse mere på hjemmesiden www.morogfarskalskilles.dk